ཞལ་ཡས་འདི་རུ་ཡང་། །འཆི་མེད་ཚེ་ཡི་རྟེན་དུ་བཞུགས་སུ་
གསོལ། །གཞན་ཡང་བླ་རྟེན་ཚེ་གཏོར་སྲོག་རྟེན་མདའ། །ལུས་རྟེན་ཚེ་རིལ་ངག་རྟེན་
ཚེ་ཆང་དང་། །ཡིད་རྟེན་མར་མེ་ཕྱི་ནང་མཆོད་རྫས་རྣམས། །དཀྱིལ་འཁོར་ལྷ་ཡི་
གཞལ་ཡས་གནས་འདི་རུ། །འཆི་མེད་ཚེ་ཡི་རྟེན་དུ་བཞུགས་སུ་གསོལ། །ཅི་པར་
རད་ཎ་ཨ་བྲུ་ཏི་སྟ་ལྷན། དེ་ནས་བདག་མདུན་བསྐྱེད་ཆོག་ནི། ཨ༔ རང་ཉིད་དེ་
བཞིན་ཉིད་ཅེས་སྟོང་པའི་ངང་། །ཆུ་ལས་ཆུ་བུར་ལྟ་བུའི་རང་བཞིན་ལ། །ཡི་གེ་
ཨ༔འཕྲོས་རང་གི་ལུས་ལ་ཕོག །རང་ལུས་མི་དམིགས་སྟོང་གསལ་འོད་སྐུར་
གྱུར། །སྐྱབས་གནས་ཀུན་འདུས་འཆི་མེད་ཀུན་བཟང་དངོས། །ངང་ལས་འོད་འཕྲོས་
ཕྱི་སྣོད་ནང་བཅུད་སྦྱངས། །ཐམས་ཅད་སྟོང་པ་བོན་ཉིད་དབྱིངས་སུ་གྱུར། །བོན་ཉིད་
ཡེ་ཤེས་ལྔ་ལྡན་འོག་མིན་གྱི། །རང་བྱུང་འཆི་མེད་ཚེ་ཡི་ཞིང་ཁམས་དབུས། །སྐྱེ་འཆི་
གཉིས་མེད་བླ་མ་ཀུན་ཏུ་བཟང་། །ཟག་མེད་སྐུ་ལྡན་ལྷང་ངེ་ལྷན་ནེ་བ། །གཡས་སུ་
སངས་རྒྱས་གཡོན་དུ་སེམས་དཔའ་དང་། །རྒྱབ་ཏུ་གསུང་རབ་མདུན་དུ་ཡི་དམ་
དང་། །མཚམས་བཞིར་རིག་འཛིན་མཁའ་འགྲོ་དཔའ་བོ་དང་། །དཔའ་མོ་བོན་སྐྱོང་
391

བོན་དང་ཞང་ཞུང་ཤེས་རིག་དཔེ་ཚོགས།
དཔལ་མགོན་ཚོགས་བཅས་རྣམས། །གསལ་ལ་འཛིན་མེད་ཉི་ཟླ་ལྟ་བུ་དང་། །སྣང་ལ་
དངོས་མེད་གཞའ་ཚོན་སྒྱུ་མ་ལྟར། །མདུན་གྱི་དཀྱིལ་འཁོར་སྣང་ཁམས་ཁྱབ་པར་
མོས། །དེ་ལྟར་དཀྱིལ་འཁོར་ཚེ་རྫས་མཆོད་རྫས་རྣམས། །ཟག་མེད་ཡེ་ཤེས་ལྔ་ལྡན་
ལོངས་སྤྱོད་གྱུར། །ཞེས་སོ། །དེ་ནས་སྤྱན་དྲངས་པ་ནི། ཨ༔ ཡེ་ཤེས་ལྔ་ལྡན་འོག་
མིན་བདེ་བ་ཆེ། །རང་བྱུང་འཆི་མེད་ཚེ་ཡི་ཞིང་ཁམས་ན། །ཀུན་ཏུ་བཟང་པོ་འཆི་བ་
མེད་པའི་ལྷ། །ཡེ་ནས་བདུད་བྲལ་སངས་རྒྱས་མངོན་པར་སྐུ། །གདོད་ནས་འཆི་མེད་
ཤེས་རབ་ཕ་རོལ་ཕྱིན། །སྐྱེས་ནས་འགྱུར་མེད་གཡུང་དྲུང་རྒྱལ་བ་གཤེན། །རང་བྱུང་
མི་ཤིགས་ཡི་དམ་དབལ་གསས་རྔམ། །ཚེ་ལ་དབང་ཐོབ་རིག་འཛིན་མཁའ་འགྲོའི་
མཆོག །འཇིགས་པ་ཀུན་བྲལ་བླ་མ་འགྲོ་བའི་མགོན། །དཀོན་མཆོག་བསླུ་མེད་
སྐྱབས་གནས་ཚེ་ཡི་ལྷ། །འགྱུར་མེད་གཡུང་དྲུང་དབྱིངས་ནས་མི་གཡོ་ཡང་། །བདག་
སོགས་འཆི་མེད་ཚེ་ལ་དབང་བའི་ཕྱིར། །སྐད་ཅིག་གནས་འདིར་སྤྱན་འདྲེན་བརྟན་
པར་བཞུགས། །ཨ་ཨོཾ་ཧཱུཾ་རཾ་ཛ་ཅི་པར་རད་ཎ་ཨ་ཡུ་ཝེར་ཡ་ཛ༔ དེ་ནས་ཕྱག་འཚལ་
བ་ནི། ཨ༔ འཆི་མེད་གཡུང་དྲུང་སྐྱབས་གནས་མཆོག་བཞིའི་ལྷ། །དཀོན་མཆོག་
བསླུ་མེད་ཚེ་ཡི་ལྷ་ཚོགས་ལ། །བདག་སོགས་འགྲོ་ཀུན་སྒོ་གསུམ་ཕྱག་འཚལ་
ལོ། །འཆི་མེད་གཡུང་དྲུང་ཚེ་ལ་དབང་བ་དང་། །བདུད་བཞིའི་འཇིགས་ལས་བསྐྱབ་
པར་མཛད་དུ་གསོལ། །ཨ་ཨོཾ་ཧཱུྃ་རཾ་ཛ་ཅི་པར་རད་ཎ་ཨ་ཡུ་ཝེར་ཡ་ཧྲུན། དེ་ནས་སྡིག་
པ་བཤགས་པ་ནི། ཨ༔ འཆི་མེད་གཡུང་དྲུང་སྐྱབས་གནས་མཆོག་བཞིའི་
ལྷ། །དཀོན་མཆོག་བསླུ་མེད་ཚེ་ཡི་ལྷ་ཚོགས་ལ། །བདག་སོགས་ལས་སྒྲིབ་ཀུན་
གནོང་འགྱོད་པས་བཤགས། །འཆི་མེད་གཡུང་དྲུང་ཚེ་ལ་དབང་བ་དང་། །བདུད་
བཞིའི་འཇིགས་ལས་བསྐྱབ་པར་མཛད་དུ་གསོལ། །ཨ་ཨོཾ་ཧཱུྃ་ཅི་པར་རད་ཎ་ཨ་ཡུ་
ཝེར་ཡ་ཤག དེ་ནས་མཆོད་པ་འབུལ་བ་ནི། ཨ༔ འཆི་མེད་གཡུང་དྲུང་སྐྱབས་
392

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
གནས་མཆོག་བཞིའི་ལྷ། །དཀོན་མཆོག་བསླུ་མེད་ཚེ་ཡི་ལྷ་ཚོགས་ལ། །མར་མེ་
བདུག་སྤོས་དྲི་ཆབ་ཞལ་ཟས་དང་། །མེ་ཏོག་རིན་ཆེན་དར་ཟབ་རོལ་མོའི་
ཚོགས། །མཆོད་འབུལ་ལྷ་མོ་ལྷ་གསང་བྱེ་བ་འབུམ། །གླུ་གར་སྟབས་བསྒྱུར་ཚེ་ཡི་ལྷ་
ལ་འབུལ། །འཆི་མེད་གཡུང་དྲུང་ཚེ་ལ་དབང་བ་དང་། །བདུད་བཞིའི་འཇིགས་ལས་
བསྐྱབ་པར་མཛད་དུ་གསོལ། །ཨ་ༀ་ཧཱུཾ་ཅི་པར་རད་ཎ་ཨ་ཡུ་ཟུར་ནམ་ཐིམ། དེ་ནས་
འཛབ་འབུལ་བ་ནི། ཨ༔ རང་ཉིད་ཀུན་བཟང་བླ་མར་གསལ་བ་ཡིས། །ཐུགས་ཀར་
པད་ཉི་ཟླ་བའི་དཀྱིལ་འཁོར་དབུས། །རང་རིག་ལྷན་སྐྱེས་སྐྱེ་མེད་ཨ་དཀར་ལ། །འཆི་
མེད་ཚེ་ཡི་སྙིང་པོས་གཡས་སུ་འཁོར། །དེ་ལས་འོད་འཕྲོས་ལྷ་ཀླུ་མི་སོགས་
དང་། །རིས་དྲུག་བར་དོ་འཆི་བདག་གཤིན་རྗེ་དང་། །སྣང་ཞིང་སྲིད་པའི་ཚེ་བཀྲག་
བཅུད་མདངས་ཀུན། །རང་དབང་མེད་པར་ཚུར་བསྡུས་དཀྱིལ་འཁོར་དབུས། །ཚེ་
རྫས་བུམ་པ་ཁྱད་པར་བདག་ལ་བསྟིམ། །སྐྱེ་འཆི་མེད་པའི་དངོས་གྲུབ་ཐོབ་པར་
བསམ། །ཨ་ཨོཾ་ཧཱུྃ་རཾ་ཛ་ཅི་པར་རད་ཎ་ཨ་ཡུ་ཤེ་ཙུ་སི་ཏི་བྲུ་འདུ་ཛ༔ བསྭོ་ཨོཾ་ཨ་དཀར་
ལི་ལི་གཡུང་དྲུང་འགྱུར་མེད་ཚེ་སྟེ་ཨ༔ བསྭོ་ཏིང་འབྱུང་ཧ་ར་མུ་ཡེ་ཚེ་བྃ་འདུ། བསྭོ་
ཁོད་དོ་རཾ་མོ་རད་ཎ་ཡེ་བྲུ་བྲུ་ཚེ་ཡི་གཡུང་དྲུང་གའུ་ཚེ་ཎི་ཛ༔ བསྭོ་བྲུ་ཨ་དཀར་མུ་ལ་
ཏིང་ནམ་འོད་འདུ་མུ་ཡེ་ཚེ་རྲི་ཛ༔ ཞེས་བརྒྱ་སྟོང་ཁྲི་འབུམ་རྟགས་ནམ་མ་བྱུང་བར་
དུ་བཟླས། སྣང་བ་ཕྱི་ཡི་རྟགས་སུ་ཡང་། །སྣང་སྲིད་དབང་དུ་བསྡུས་པ་དང་། །རྒྱལ་
བློན་བཙུན་མོ་བན་བོན་དང་། །དབང་ཆེན་ཀུན་གྱིས་གུས་པར་བྱེད། །ཚེ་ནོར་ལོངས་
སྤྱོད་འཕེལ་བ་དང་། །ལྷ་སྲིན་སྡེ་བརྒྱད་མི་མ་ཡིན། །བར་ཆོད་མི་ཚུགས་གང་བསམ་
འགྲུབ། །ཕུང་པོ་ནང་གི་རྟགས་སུ་ཡང་། །ལུས་ལ་ན་ཚ་མེད་པ་དང་། །རྒས་རྒུད་མེད་
ཅིང་ལང་ཚོ་འཕེལ། །གསང་བ་སེམས་ཀྱི་རྟགས་སུ་ཡང་། །སེམས་ལ་རང་དབང་ཐོབ་
པ་དང་། །སྐྱེ་འཆི་མེད་ཅིང་ཚེ་ལ་དབང་། །རང་དབང་དངོས་སུ་ཐོབ་པར་
་
393

བོན་དང་ཞང་ཞུང་ཤེས་རིག་དཔེ་ཚོགས།
འགྱུར། །རྒྱུན་ཞུགས་རིག་འཛིན་གྲལ་དུ་འཁོད། །ཐུན་མོང་ཕྲན་ཚགས་དྲོད་རྟགས་
ནི། །ཚེ་རྫས་རྣམས་ལ་ཟིལ་ཐིག་འབབ། །བུམ་ཆུ་ཁོལ་ཞིང་གཞའ་སོགས་ཤར། །རྨི་
ལྟས་བཟང་པོ་མི་འོང་མི་སྲིད་དོ། །དེ་ནས་འཛབ་བསྟོད་པ་ནི། ཨ༔ ཡེ་ཤེས་ལྔ་ལྡན་
འོག་མིན་བདེ་བ་ཆེ། །རང་བྱུང་འཆི་མེད་ཚེ་ཡི་ཞིང་མཆོག་གི །འཆི་མེད་གཡུང་
དྲུང་སྐྱབས་གནས་མཆོག་བཞིའི་ལྷ། །དཀོན་མཆོག་བསླུ་མེད་ཚེ་ཡི་ལྷ་ཚོགས་
ལ། །སྙིང་པོ་འཛབ་ཀྱི་འཕྲོ་འདུའི་མཆོད་པ་འབུལ། །བདག་སོགས་འཆི་མེད་ཚེ་ལ་
དབང་བ་དང་། །བདུད་བཞིའི་འཇིགས་དང་བྲལ་བར་བྱིན་གྱིས་རློབས། །དེ་ནས་སྐུ་
བསྟོད་པ་ནི། ཨ༔ ཡེ་ཤེས་ལྔ་ལྡན་འོག་མིན་བདེ་བ་ཆེ། །རང་བྱུང་འཆི་མེད་ཚེ་ཡི་
ཞིང་ཁམས་དབུས། །ཀཿདག་ལྷུན་གྲུབ་སྐྱེ་འཆི་མེད་པའི་ལྷ། །རྒྱལ་བ་མཉམ་མེད་
ཀུན་བཟང་བོན་གྱི་སྐུ། །འཆི་མེད་ཚེ་ཡི་ལྷ་ལ་ཕྱག་འཚལ་བསྟོད། །བདག་སོགས་
འཆི་མེད་ཚེ་ལ་དབང་བར་མཛོད། །ཡེ་ནས་བདུད་བྲལ་སྐྱེ་འཆི་མེད་པའི་
ལྷ། །ཐུགས་རྗེ་མཉམ་མེད་སངས་རྒྱས་མངོན་པར་སྐུ། །འཆི་མེད་ཚེ་ཡི་ལྷ་ལ་ཕྱག་
འཚལ་བསྟོད། །བདག་སོགས་འཆི་མེད་ཚེ་ལ་དབང་བར་མཛོད། །གདོད་ནས་ཤེས་
རབ་ཕ་རོལ་ཕྱིན་པའི་ལྷ། །སྤྱོད་པ་མཉམ་མེད་བོན་ཉིད་ཡུམ་ཆེན་སྐུ། །འཆི་མེད་ཚེ་
ཡི་ལྷ་ལ་ཕྱག་འཚལ་བསྟོད། །བདག་སོགས་འཆི་མེད་ཚེ་ལ་དབང་བར་མཛོད། །སྐྱེས་
ནས་འགྱུར་མེད་གཡུང་དྲུང་སེམས་དཔའི་ལྷ། །སྟོན་པ་མཉམ་མེད་རྒྱལ་བ་གཤེན་
རབ་མཆོག །འཆི་མེད་ཚེ་ཡི་ལྷ་ལ་ཕྱག་འཚལ་བསྟོད། །བདག་སོགས་འཆི་མེད་ཚེ་
ལ་དབང་བར་མཛོད། །རང་བྱུང་མི་ཤིགས་སྲོག་མེད་བདུད་དང་བྲལ། །འདྲེན་པ་
མཉམ་མེད་ཡི་དམ་དབལ་གསས་རྔམ། །འཆི་མེད་ཚེ་ཡི་ལྷ་ལ་ཕྱག་འཚལ་
བསྟོད། །བདག་སོགས་འཆི་མེད་ཚེ་ལ་དབང་བར་མཛོད། །ཚེ་ལ་དབང་ཐོབ་རིག
འཛིན་མཁའ་འགྲོ་དང་། །དཔའ་བོ་དཔའ་མོ་བོན་སྐྱོང་གཏེར་བདག་རྩལ། །སྐྱབས་
394

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
གནས་ཀུན་འདུས་བཀའ་དྲིན་མཉམ་མེད་དཔལ། །འཇིགས་པ་ཀུན་བྲལ་བླ་མ་འགྲོ་
བའི་མགོན། །གང་གིས་མི་ཤིགས་ཚེ་ཡི་ལྷ་ལ་འདུད། །བདག་སོགས་འཆི་མེད་ཚེ་ལ་
དབང་བར་མཛོད། །ཨ་ཨོཾ་ཧཱུཾ་རཾ་ཛ་ཅི་པར་རད་ཎ་ཨ་ཡུ་ཤེ་ཙུ་སི་ཏི་བྲུ་འདུ་ཛ༔ དེ་
ཡང་རྗེས་ཀྱི་བྱ་བའི་དབང་བསྐུར་བ་ལ། སྒོ་འབྱེད་སོགས་དབང་གི་སྔོན་འགྲོ་རྣམས་
རྩ་སྒྲུབ་ལྟར་བྱས་ལ། དེ་ཡང་ཐོག་མར་ཞུ་བ་འབུལ་བ་ནི། ཨ༔ འཆི་མེད་ཚེ་ཡི་
མངའ་བདག་རྗེ། །དྲིན་ཅན་བླ་མ་འགྲོ་བའི་མགོན། །བདག་ཅག་ལས་དང་སྐལ་པ་
ལྡན། །འཆི་མེད་ཚེ་དབང་བྱིན་རླབས་རྣམས། །སྐལ་ལྡན་བུ་ལ་
བརྩལ་དུ་གསོལ། །ཞེས་ལན་གསུམ་མོ། །དེ་ནས་དབང་གཤེན་གྱིས་གསུངས་
པ། ཨ༔ སྐལ་ལྡན་ལས་ཀྱི་དབང་སློབ་རྣམས། །ཁ་ཙམ་ཚིག་ཙམ་མ་ཡིན་པ། །མོས་
གུས་གཏིང་ནས་སྐྱེས་པ་དང་། །སྒོ་གསུམ་སྣོད་དང་ལྡན་ནའང་། །འཆི་མེད་ཚེ་དབང་
བསྐུར་འཚལ་ལོ། །ཞེས་ལན་གསུམ་མོ། །དེ་ནས་ཚེ་དབང་གི་དམ་ཚིག་དབོག་པ་
ནི། ཨ༔ སྐལ་ལྡན་ལས་ཀྱི་དབང་སློབ་རྣམས། །ཚེ་དབང་དམ་ཚིག་བཤད་ཀྱིས་
ཉོན། །སྲོག་དབུགས་བསྡུས་པ་གང་ལའང་། །སྲོག་འཚེ་མེད་པའི་ལས་སྤངས་
ནས། །སྒོ་གསུམ་དགེ་ལ་འབད་པར་ཞུ། ལན་གསུམ་མོ། །དེ་ནས་ཡང་ཞུ་བ། ཇི་ལྟར་
བཀའ་སྩལ་དེ་བཞིན་དུ། །ལུས་སྲོག་ཕྱིར་ཡང་མི་འདོར་ཞུ། །ཞེས་ལན་གསུམ་
མོ། །དེ་ནས་དབང་བསྐུར་བ་བུམ་དབང་ནི། ཨ༔ བུམ་པ་འདི་ནི་ཚེ་ཡི་ཞིང་ཁམས་
མཆོག །བུམ་བཅུད་འདི་ནི་ཚེ་ཡི་ལྷ་ཚོགས་དངོས། །ཚེ་བུམ་ལྷ་ཚོགས་དབྱེར་མེད་
བཅུད་ལྡན་འདི། །དེང་གི་སྐལ་ལྡན་བུ་ལ་དབང་བསྐུར་བས། །འཆི་མེད་གཡུང་དྲུང་
ཚེ་ལ་དབང་ཐོབ་ཤོག །ཨ་ཨཱོྃ་ཧཱུཾ་རཾ་ཛ༔ ཅི་པར་རད་ཎ་ཨ་བྷི་ཥིཉྩ་ཧཱུཾ། ཞེས་བསྐུར་
རོ། །དེ་ནས་གཏོར་དབང་ནི། ཨ༔ གཏོར་སྣོད་འདི་ནི་འཆི་མེད་ཚེ་ཡི་ཞིང་། །གཏོར་
མ་འདི་ནི་ཚེ་ཡི་བླ་དྭགས་དངོས། །ཚེ་གཏོར་ལྷ་ཚོགས་དབྱེར་མེད་བརྗིད་ལྡན་
395

བོན་དང་ཞང་ཞུང་ཤེས་རིག་དཔེ་ཚོགས།
འདི། །དེང་གི་སྐལ་ལྡན་བུ་ལ་དབང་བསྐུར་བས། །འཆི་མེད་གཡུང་དྲུང་ཚེ་ལ་དབང་
ཐོབ་ཤོག །ཨ་ཨོཾ་ཧཱུྃ་རཾ་ཛ་ཅི་པར་རད་ཎ་ཨ་བྷི་ཥིནྟུ་ཧཱུྃ་འདུ། ཞེས་བསྐུར་རོ། །དེ་ནས་
ཚེ་མདའ་ཡི་དབང་ནི། ཨ༔ ཚེ་མདའ་འདི་ནི་འཆི་མེད་སྲོག་གི་རྟེན། །ཚེ་དར་སྣ་ལྔ་
ཚེ་ཡི་བླ་གུར་རྒྱན། །ཚེ་མདའ་ལྷ་ཚོགས་དབྱེར་མེད་རྒྱན་ལྡན་འདི། །དེང་གི་སྐལ་
ལྡན་བུ་ལ་དབང་བསྐུར་བས། །འཆི་མེད་གཡུང་དྲུང་ཚེ་ལ་དབང་ཐོབ་ཤོག །ཨ་ཨོཾ་ཧཱུྃ་
རཾ་ཛ་ཅི་པར་རད་ཎ་ཨ་བྷི་ཥིཎྞ་ཧཱུཾ་འདུ། ཞེས་བསྐུར་རོ། །དེ་ནས་ཚེ་རིལ་གྱི་དབང་
བསྐུར་བ་ནི། ཨ༔ ཚེ་རིལ་སྨན་སྦྱར་གྲངས་མེད་བཅུད་ལྡན་འདི། །འཆི་མེད་ཚེ་ཡི་
ལྷ་ཚོགས་གྲངས་མེད་ཀྱི། །བྱིན་རླབས་ཡོན་ཏན་འབྱུང་བའི་རིལ་བུ་འདི། །དེང་གི་
སྐལ་ལྡན་བུ་ལ་དབང་བསྐུར་བས། །འཆི་མེད་གཡུང་དྲུང་ཚེ་ལ་དབང་ཐོབ་ཤོག །ཨ་
ཨོཾ་ཧཱུྃ་རཾ་ཛ་ཅི་པར་རད་ཎ་ཨ་བྷི་ཥིཎྚ་ཧཱུཾ་འདུ། ཞེས་བསྐུར་རོ། །དེ་ནས་ཚེ་ཆང་གི་
དབང་ནི། ཨ༔ ཚེ་ཆང་འདི་ནི་ལུས་སྲོག་སྟོབས་བསྐྱེད་བཅུད། །གཡུ་འབྲང་སྨན་
དང་སྦྱར་བའི་བཅུད་ལྡན་པ། །འཆི་མེད་ཚེ་ཡི་ལྷ་ཚོགས་དབྱེར་མེད་འདི། །དེང་གི་
སྐལ་ལྡན་བུ་ལ་དབང་བསྐུར་བས། །འཆི་མེད་གཡུང་དྲུང་ཚེ་ལ་དབང་ཐོབ་ཤོག །ཨ་
ཨོཾ་ཧཱུྃ་རཾ་ཛ༔ ཅི་པར་རད་ཎ་ཨ་བྷི་ཥིནྟ་ཧཱུཾ་འདུ། ཞེས་བསྐུར་རོ། །དེ་ནས་བོན་དབང་
ནི། ཨ༔ འཆི་མེད་ཚེ་བཅུད་ལྡན་པ་ཚེ་ཡི་རྫས། །བུམ་བཅུད་གཏོར་རྫས་དར་མདུད་
ཚེ་རིལ་དང་། །ཚེ་ཆང་བྱིན་རླབས་དངོས་གྲུབ་བདུད་རྩི་འདི། །སྐལ་ལྡན་རྣམས་ཀྱིས་
འདིར་རོལ་མཆོག་གི་བོན། །སྐུ་གསུམ་དངོས་ཐོབ་སྐྱེ་འཆི་མེད་པའི་དོན། །སེམས་
ཉིད་མ་བཅོས་ཆེན་པོའི་ཀློང་དུ་བདེ། །ཨ་ཨ་ཨ། ཞེས་སེམས་མ་བཅོས་སྟོང་པ་ཉིད་ལ
ཅི་ནུས་བསྡད། དེ་ནས་བཀྲ་ཤིས་སྨོན་ལམ་འདེབས་ནི། ཨ༔ ཕྱི་ཡི་སྣང་བ་བཀྲ་ཤིས་
འོག་མིན་ཆེ། །ནང་གི་རང་སེམས་བཀྲ་ཤིས་སྐུ་གསུམ་གྱུར། །ཕུང་པོའི་གདོས་ལུས་
བཀྲ་ཤིས་ཟག་པ་མེད། །བདག་གཞན་ཐམས་ཅད་བཀྲ་ཤིས་བདེ་ལེགས་ལྡན། །ཐམས་
396

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གསུམ་པ།
ཅད་སངས་རྒྱས་ཐོབ་པའི་བཀྲ་ཤིས་ཤོག །ཅེས་ཡན་ལག་བདུན་པ་སོགས་བརྗོད་ལ་
རྗེས་གདབ་པའོ། །ཞེས་ཚེ་ཆོག་གཡུང་དྲུང་རང་ལུགས་འདི་ནི་སྣོད་ལྡན་རྣམས་ཀྱིས་བསྐུལ་བ་
ལ་བརྟེན་ནས། ཁྱུང་དཀར་མིང་ཐོབ་ཧོར་སྤྲང་གྲུབ་མིང་འབོད་པས། ཤིང་མོ་ཡོས་ལོར་ནང་
གཡས་རུ་མཁར་སྣའི་སྒྲུབ་ཕུག་གནམ་སྒོ་མུན་མེད་མཐོང་གསལ་དུ། མཁན་ཆེན་ཉི་མའི་དབང་
པོའི་ཞབས་བརྟན་སྐབས་སུ་ཐོལ་ཤར་དུ་བྲིས་པས་བཀྲ་ཤིས་སུ་གྱུར་ཅིག བཀྲ་ཤིས། དགེའོ། །
397

བོན་དང་ཞང་ཞུང་ཤེས་རིག་དཔེ་ཚོགས།